Wipeout 2097

I det futuristiske racerspillet Wipeout 2097 styrer du et lite flygende fartøy i et halsbrekkende tempo gjennom et dystert og regnvått landskap. Når løpet starter, er du den siste av tolv deltakere i et kappløp. Den enkle hensikten med Wipeout er å kjempe seg forbi de elleve motstanderne og komme over streken som en av de tre første – og hvis du kan skyte en av de andre konkurrentene under løpet, er det heller ikke noe i veien for det!

Det er grunnleggende svært enkelt å styre raceren
    Du gir gass med S og styrer med høyre og venstre piltast. Hvis du vil gjøre deg håp om å få en medalje, bør du holde S nede gjennom hele løpet.
    De blå trekantene på banen gir deg en ekstra dytt fremover, og kryssene gir deg et våpen som du kan avfyre med mellomromstasten. Det er meget vanskelig å treffe motstanderne, så konsentrer deg først og fremst om å komme deg fort av sted.
    Du skal så vidt mulig unngå å komme borti veggene, for det fratar deg nesten all farten – men det tar litt tid å bli så god til å styre raceren.
    Skjoldet blir skadet hver gang du kommer borti en vegg eller blir skutt på av motstanderne. Du kan se på skjermen hvor mye energi skjoldet har igjen. Hvis du er i ferd med gå tom, kan du lade opp skjoldet igjen ved å ta en tur gjennom den røde banen som går ut til venstre rett ved der løpet starter. Se deg godt om, den kan være vanskelig å få øye på når farten er så høy.
    Wipeout skjer også på tid. Hvis du ikke har nådd fram til neste check-point innen den fastsatte tiden, har du tapt løpet.

Når du har øvd deg på å styre raceren, kan du prøve å bruke opp- og nedpilene Oppilen holder raceren nærmere bakken – deg gir deg ekstra fart. Prøv å bruke den når løpet starter og på de rette strekningene. Når du skal over hoppet på slutten av banen, er det lurt å få raceren opp i luften ved å trykke på nedpilen.

Du kan også begynne å leke med bremsene A er venstre brems og D er høyre. Hvis du skal gjennom en skarp venstresving, kan du prøve å bremse lynraskt på venstre side i siste øyeblikk, og så gi gass igjen med oppilen når du er kommet ut av svingen.

Du kan ta en pause i spillet med Escape-tasten.

Maskinkrav
For å kunne spille Wipeout må du minst ha en 66 MHz 486-maskin med 8 MB RAM, men det anbefales en Pentium med 16 MB RAM. DOS-versjonen kan ikke være eldre enn 6.0.

Wipeout oppretter en gruppe i Windows som heter "Psygnosis".
I gruppen er det også et ikon som heter "Wipeout 2097 Demo Uninstall" som du klikker på hvis du vil slette Wipeout fra maskinen.